Swanger 'boeremag-leier' met plofstof betrap | Nuus24
Swanger 'boeremag-leier' met plofstof betrap
Johannesburg – 'n Vrou – vermoedelik 'n plaaslike boeremag-leier – is op 'n Carolina-plaas in hegtenis geneem nadat sy met ongelisensieerde ammunisie en plofstof betrap is, het die polisie in Mpumalanga gesê.Lt.kol. Leonard Hlathi sê die vrou is Woensdag aangekeer en het vlugtig in 'n Carolina-hof verskyn. Hy kon nie verdere besonderhede verskaf nie. Hlathi kon ook nie bevestig of die vrou deel van die boeremag is nie. Beeld berig Cornelia de Wet is tydens 'n polisieklopjag op haar plaas vasgetrek. Luidens die berig is sy swanger.Die polisie vermoed die vrou het haar plaas beskikbaar gestel om rassistiese indoktrinasie te bevorder.Die polisie het in 'n verklaring gesê hulle ondersoek nou al 'n geruime tyd bewerings wat met terrorisme en verraad verband hou.De Wet moet volgende week weer in die hof verskyn.Volg Nuus24 op Twitter - SAPA